text: ອອປສ ຫວນຄືນມູນເຊື້ອ 2 ວັນປະຫວັດສາດ ວັນສະຖາປະນາ ສປປ ລາວ ຄົບຮອບ 43 ປີ (02/12/1975 - 02/12/2018) ແລະ ວັນຄ້າຍວັນເກີດ ທ່ານ ໄກສອນ ພົມວິຫານ ຄົບຮອບ 98 ປີ (13/12/1920 - 13/12/2018).
  ໃນຕອນເຊົ້າວັນທີ 12 ທັນວາ 2018 ຢູທີ່ ອົງການໄອຍະການປະຊາຊົນສູງສຸດ (ອອປສ) ໄດ້ຈັດພິທີຮັບຟັງປາຖະກະຖາ ຫວນຄືນມູນເຊື້ອ 2 ວັນປະຫວັດສາດສໍາຄັນຂອງຊາດຄື : ວັນສະຖາປະນາ ສປປ ລາວ ຄົບຮອບ 43 ປີ ແລະ ວັນຄ້າຍວັນເກີດ ທ່ານ ໄກສອນ ພົມວິຫານ ຄົບຮອບ 98 ປີ. ຂື້ນໃຫ້ກຽດເຜີຍແຜ່ເອກະສານໃນຄັ້ງນີ້ ທ່ານ ໄຊຊະນະ ໂຄດພູທອນ ຮອງຫົວໜ້າອົງການໄອຍະການປະຊາຊົນສູງສຸດ, ເຂົ້າຮ່ວມມີບັນດາ ທ່ານ ຄະນະພັກ-ຄະນະນຳ, ບັນດາຫົວໜ້າກົມ, ຫ້ອງການ, ສະຖາບັນຄົ້ນຄ້ວາ ແລະ ຝຶກອົບຮົມໄອຍະການ ພ້ອມດ້ວຍພະນັກງານລັດຖະກອນ ທັງໜົດເຂົ້າຮ່ວມ 200 ກວ່າທ່ານ.
  ຜົນສຳເລັດການຈັດຝຶກອົບຮົມວຽກງານໄອຍະການໃນລະຫວ່າງ ວັນທີ 12 ພະຈິກ 2018 ຫາ 30 ພະຈີກ 2018.
  ພິທີປິດຊຸດຝຶກອົບຮົມວຽກງານໄອຍະການໃຫ້ແກ່ພະນັກງານວິຊາການອົງການໄອຍະການປະຊາຊົນ ໃນຂອບເຂດ ທົ່ວປະເທດ ແລະ ອົງການໄອຍະການທະຫານ ໄດ້ປິດລົງດ້ວຍຜົນສຳເລັດຢ່າງເປັນທາງການ ໃນຄັ້ງວັນທີ 30 ພະຈິກ 2018 ໂດຍໃຫ້ກຽດເປັນປະທານ ທ່ານ ສົມບູນ ລາດສະບົວສີ ຄະນະພັກ, ຫົວໜ້າກົມຈັດຕັ້ງ- ພະນັກງານ ອົງການໄອຍະການປະຊາຊົນສູງສຸດ ມີຄະນະພັກ-ຄະນະນໍາ (ອອປສ), ຫົວໜ້າກົມ,ຫ້ອງການ, ອົງການໄອຍະການປະຊາຊົນພາກກາງ, ສະຖາບັນຄົ້ນຄ້ວາ ແລະ ຝຶກອົບຮົມໄອຍະການ, ຄະນະຮັບຜິດຊອບ ແລະ ນັກສຳມະນາກອນ ເຂົ້າຮ່ວມ ທັງໜົດ 66 ສະຫາຍ, ຍິງ 14 ຫາຍ.
  ອົງການໄອຍະການປະຊາຊົນສູງສຸດ ຫວນຄືນມູນເຊື້ອ ວັນສ້າງຕັ້ງ ເມືອງ ວຽງໄຊ ແຂວງ ຫົວພັນ ຄົບຮອບ 50 ປີ.
  ອົງການໄອຍະການປະຊາຊົນສູງສຸດ (ອອປສ) ໄດ້ຈັດພິທີປາຖະກະຖາຫວນຄືນມູນເຊື້ອວັນສ້າງຕັ້ງເມືອງ ວຽງໄຊ ຖານທີ່ໜັ້ນຂອງການປະຕິວັດລາວ ຄົບຮອບ 50 ປີ (30 ພະຈິກ 1968-30 ພະຈິກ 2018) ເຊີ່ງໄດ້ຈັດຂື້ນໃນວັນທີ 21 ພະຈິກ 2018 ທີ່ຫ້ອງປະຊຸມໃຫ່ຍຊັ້ນ 01 ອົງການໄອຍະການປະຊາຊົນສູງສຸດ ໂດຍ ໃຫ້ກຽດ ປາຖະກະຖາ ຂອງ ທ່ານ ກິແກ້ວ ໄຂຄໍາພິທູນ ເລຂາທິການສູນກາງພັກ, ຫົວໜ້າຄະນະໂຄສະນາອົບຮົມສູນກາງພັກ. ເຂົ້າຮ່ວມມີ ບັນດາ ທ່ານ ຄະນະພັກ-ຄະນະນໍາ, ບັນດາຫົວໜ້າກົມ, ຫ້ອງການ, ສະຖາບັນຄົ້ນຄ້ວາ ແລະ ຝຶກອົບຮົມໄອຍະການ ພ້ອມດ້ວຍພະນັກງານລັດຖະກອນເຂົ້າຮ່ວມທັງໜົດແມ່ນ 150 ກວ່າທ່ານ.
  ເປິດຊຸດຝຶກອົບຮົມວຽກງານໄອຍະການໃຫ້ແກ່ພະນັກງານ
  ໃນຕອນເຊົ້າຂອງວັນທີ 12 ພະຈີກ 2018 ທີ່ສະຖາບັນຄົ້ນຄ້ວາ ແລະ ຝຶກອົບຮົມໄອຍະການ ໄດ້ເປີດຊຸດຝຶກອົບຮົມວຽກງານໄອຍະການໃຫ້ແກ່ພະນັກງານວິຊາການໄອຍະການປະຊາຊົນໃນຂອບເຂດທົ່ວປະເທດ ຂື້ນຢ່າງເປັນທາງການ ໃນນັ້ນໄດ້ມີນັກສໍາມະນາກອນ ເຂົ້າຮ່ວມທັງໜົດ 66 ສະຫາຍ; ຍິງ 14 ສະຫາຍ ຄື : ອົງການໄອຍະການປະຊາຊົນສູງສຸດ, ອົງການໄອຍະການປະຊາຊົນພາກ, 03 ພາກ, ອົງການປະຊາຊົນບັນດາແຂວງ, ອົງການໄອຍະການທະຫານ ແລະ ນະຄອນຫຼວງວຽງຈັນ, ໃຫ້ກຽດການເຂົ້າຮ່ວມເປັນປະທານໂດຍ ທ່ານ ໄຊຊະນະ ໂຄດພູທອນ ຮອງເລຂາຄະນະພັກ, ຮອງຫົວໜ້າອົງການໄອຍະການປະຊາຊົນສູງສຸດ,ຄະນະພັກ-ຄະນະນໍາ (ອອປສ), ຫົວໜ້າກົມ, ອົງການໄອຍະການປະຊາຊົນພາກກາງ, ສະຖາບັນຄົ້ນຄ້ວາ ແລະ ຝຶກອົບຮົມໄອຍະການ ແລະ ຄະນະຮັບຜິດຊອບ ເຂົ້າຮ່ວມ ຈໍານວນທັງໜົດແມ່ນ 90 ທ່ານ.
  ຄະນະຜູ້ແທນຂັ້ນສູງອົງການໄອຍະການປະຊາຊົນສູງສຸດ ແຫ່ງ ສປປ ລາວ ເຄື່ອນໄຫວວຽກງານ ຢູ່ອົງການໄອຍະການປະຊາຊົນສູງສຸດ ແຫ່ງ ສປ ຈີນ
  ໂດຍຕອບສະໜອງຕາມການເຊື້ອເຊີນຂອງ ທ່ານ ຈ່າງ ຈຸ່ນ ຫົວໜ້າອົງການໄອຍະການປະຊາຊົນສູງສຸດ ແຫ່ງ ສປ ຈີນ, ທ່ານ ຄຳສານ ສຸວົງ ຫົວໜ້າອົງການໄອຍະການປະຊາຊົນສູງສຸດ ໄດ້ນຳພາຄະນະຜູ້ແທນຂັ້ນສູງ ຂອງອົງການໄອຍະການປະຊາຊົນສຸດ ແຫ່ງ ສປປ ລາວ ຈຳນວນ 06 ທ່ານ ເດີນທາງໄປເຄື່ອນໄຫວເຮັດວຽກ ຢູ່ອົງການໄອຍະການປະຊາຊົນສູງສຸດ ແຫ່ງ ສປ ຈີນ ໃນລະຫວ່າງວັນທີ 04 ຫາ 07 ພະຈິກ 2018 ທີ່ນະຄອນຫຼວງປັກກິ່ງ ສປ ຈີນ.
  ການເຂົ້າຢ້ຽມຂ່ຳນັບຂອງຄະນະກົມຄຸມການປະພຶດ ກະຊວງຍຸຕິທຳ ແຫ່ງ ຣາຊາອານາຈັກໄທ
  ໃນຕອນບ່າຍຂອງວັນທີ 06 ພະຈິກ 2018 ເວລາ 13:00 ທີ່ຫ້ອງປະຊຸມ ຊັ້ນ 3 ຂອງອົງການໄອຍະການປະຊາຊົນສູງສຸດ, ໂດຍໃຫ້ກຽດຕ້ອນຮັບຂອງ ທ່ານ ບຸນຍັງ ຈັນດາລະສານ ຮອງຫົວໜ້າອົງການໄອຍະການປະຊາຊົນສູງສຸດ, ກົມແຜນການ ແລະ ຮ່ວມມືກັບຕ່າງປະເທດ, ກົມກວດກາຄ້າຍຄຸມຂັງ-ດັດສ້າງ ໄດ້ຕ້ອນຮັບການເຂົ້າຢ້ຽມຂໍ່ານັບຂອງ ທ່ານ ປະສານ ມະຫາລີ້ຕຣະກຸນ ອະທິບໍດີກົມຄຸມການປະພຶດ ກະຊວງຍຸຕິທຳ ແຫ່ງ ຣາຊາອານາຈັກໄທ ພ້ອມດ້ວຍຄະນະ.
  ຫ້ອງການໄອຍະການປະຊາຊົນສູງສຸດ ລົງເຄື່ອນໄຫວວຽກງານຫ້ອງການຢູ່ທ້ອງຖີ່ນ ແຂວງ ພາກໃຕ້
  ໃນລະຫວ່າງວັນທີ 15-24/10/2018, ທ່ານຫົວໜ້າຫ້ອງການອົງການໄອຍະການປະຊາຊົນສູງສຸດ ພ້ອມດ້ວຍຄະນະໄດ້ລົງເຄື່ອນໄຫວວຽກງານຢູ່ບັນດາອົງການໄອຍະການປະຊາຊົນແຂວງພາກໃຕ້ຄື:ອົງການໄອຍະການປະຊາຊົນ ແຂວງ ສາລະວັນ,ເຊກອງ,ອັດຕະປື,ຈໍາປາສັກ,ສະຫວັນນະເຂດ, ອົງການໄອຍະການປະຊາຊົນພາກໃຕ້ ແລະ ບັນດາເຂດຕັ້ງໃໜ່.ການລົງເຄື່ອນໄຫວເຮັດວຽກງານຂອງຫ້ອງການໄອຍະການປະຊາຊົນສູງສຸດ ຢູ່ຂັ້ນທ້ອງຖີ່ນໃນຄັ້ງນີ້ກໍ່ເພືອລົງຕິດຕາມກວດກາຊຸກຍູ້ ແລະ ແນະນໍາກ່ຽວກັບວຽກງານຫ້ອງການ ເປັນຕົ້ນ ແມ່ນ ວຽກງານຄົ້ນຄ້ວາ-ສັງລວມ ການສະຫຼຸບລາຍງານທາງດ້ານສະຖິຕິຄະດີ, ການບໍລິຫານຄະດີຄົບວົງຈອນ ຂອງ ອົງການໄອຍະການປະຊາຊົນຂັ້ນທ້ອງຖີ່ນໃຫ້ອົງການໄອຍະການປະຊາຊົນສູງສຸດ, ວຽກງານຄຸ້ມຄອງບໍລິຫານຊັບສີນຂອງລັດ ແລະ ວຽກງານ ໄອທີ ລະບົບຖານຂໍ້ມູນ ແລະ ຂ່າວສານ ທັງນັ້ນກໍ່ເພືອເຮັດໃຫ້ວຽກງານດັ່ງກ່າວໄດ້ຮັບການຈັດຕັ້ງປະຕິບັດໃຫ້ຖືກຕ້ອງເປັນເອກະພາບໃນຂອບເຂດທົ່ວປະເທດ.
  ການເຂົ້າຢ້ຽມຄ່ຳນັບຂອງຄະນະຜູ້ແທນອົງການໄອຍະການສູງສຸດ ແຫ່ງ ສ. ສິງກະໂປ
  ໃນຕອນເຊົ້າຂອງວັນທີ 11 ຕຸລາ 2018 ທີ່ຫ້ອງປະຊຸມຊັ້ນ 2 ຂອງອົງການໄອຍະການປະຊາຊົນສູງສຸດ, ໂດຍໃຫ້ກຽດຕ້ອນຮັບຂອງ ທ່ານ ໄຊຊະນະ ໂຄດພູທອນ ຮອງຫົວໜ້າອົງການໄອຍະການປະຊາຊົນສູງສຸດ, ຮອງຫົວໜ້າຫ້ອງການ, ຫົວໜ້າກົມກວດກາການດຳເນີນຄະດີແພ່ງ, ຮອງຫົວໜ້າກົມແຜນການ ແລະ ຮ່ວມມືກັບຕ່າງປະເທດ ໄດ້ຕ້ອນຮັບການເຂົ້າຢ້ຽມຄ່ຳນັບຂອງ ທ່ານ ລຽນເນວ ຢີ ຮອງຫົວໜ້າໄອຍະການສູງ ສຸດ ແຫ່ງ ສ. ສິງກະໂປ ພ້ອມດ້ວຍຄະນະ.
  » 122 ອາທິດນີ້
  » 345 ເດືອນນີ້
  » 345 ປີນີ້
  » 8086 ທັງໜົດ